דני אבדיה

דֶנִי אָבְדִיָה (בסרבית: Дени Авдија; נולד ב-3 בינואר 2001) הוא כדורסלן ישראלי-סרבי,<ref name=":0"></ref> המשחק בקבוצת פורטלנד טרייל בלייזרס מליגת ה-NBA ובנבחרת ישראל בכדורסל בעמדות הסמול פורוורד והפאוור פורוורד. הוא זכה בשתי מדליות זהב עם נבחרת העתודה של ישראל, כולל באליפות אירופה בכדורסל עד גיל 20 בשנת 2019, שבה גם זכה בתואר השחקן המצטיין של האליפות. באותה שנה זכה גם עם תיכון חדש תל אביב באליפות העולם לתיכונים.

==ביוגרפיה==
אבדיה נולד בקיבוץ בית זרע וגדל בהרצליה. אימו, שרון ארצי, היא בת קיבוץ בית זרע, וכדורסלנית עבר, ואביו הוא כדורסלן העבר זופר אבדיה, המגיע ממשפחה גוראנית-מוסלמית מקוסובו.

בילדותו, אבדיה שיחק כדורסל מאז היותו תלמיד כיתה ד' בהרצליה. בכיתה ז' עבר לבית הספר תיכון חדש ולמכבי תל אביב שם שיחק תחת המאמן אור ילון. בתחילת הדרך שלו במועדון הנוער, לא נהג אבדיה לשחק הרבה. בכיתה י' סבל מפציעה קשה בגב, שמנעה ממנו לשחק במשך חצי שנה. אביו, זופר אבדיה, התחיל בקריירת אימון לאחר פרישתו כשחקן, ולקח את בנו לכל משחק ואימון.

בקיץ 2017 קיים המאמן פיני גרשון פגישה עם אביו של אבדיה לגבי עתידו בנבחרת הלאומית,<ref name=":0" /> מכיוון שלדני אבדיה אזרחות כפולה – סרבית (מאביו)<ref name=":0" /> וישראלית מלידה, ועל כן באפשרותו לשחק בנבחרת סרביה או בנבחרת ישראל.<ref name=":0" /> בסופו של דבר, אבדיה משחק בנבחרת ישראל.<ref name=":0" />

בשנת 2020 דני התגייס לצה"ל במעמד של ספורטאי עילוי.

ב-18 בנובמבר 2020 נבחר אבדיה במקום התשיעי בדראפט ה-NBA על ידי וושינגטון ויזארדס, באותו דראפט ה-NBA שבו נבחר עמיתו לנבחרת ישראל ים מדר על ידי בוסטון סלטיקס. במהלך ריאיון לקראת דראפט ה-NBA, אבדיה סיפר, שאביו במקור מקוסובו, סרביה, כשעל דש החליפה של דני התנוססה סיכה עם דגלי ישראל וסרביה.<ref name=":0" />

== קריירת מועדונים ==
===מכבי תל אביב (2017–2020)===
אבדיה זכה עם קבוצתו מכבי תל אביב באליפות הנוער לשנת 2016/2017 ובגביע תוך כדי שהוא קולע 26 נקודות בגמר.

ב-7 בספטמבר 2017 עלה אבדיה לקבוצה הבוגרת של מכבי תל אביב, והמשיך לשחק במקביל גם בנוער. חודשיים לאחר מכן חתם על חוזה בקבוצה ל-6 שנים.

באוגוסט 2018 השתתף אבדיה במחנה האירופאי של "כדורסל ללא גבולות" וזכה בתואר השחקן המצטיין. שנה לאחר מכן השתתף במחנה הבין-לאומי של "כדורסל ללא גבולות" וזכה בתואר השחקן המצטיין, ובכך היה לשחקן הראשון בהיסטוריה של הפרויקט לזכות בתואר בשני המחנות: האירופאי והבין-לאומי.

בפברואר 2019, שיחק אבדיה עם קבוצת הנוער של מכבי תל אביב, בטורניר היורוליג לנוער עד גיל 18, שם סיים אבדיה בחמישיית הטורניר, עם ממוצעים של 24.3 נקודות, 11.0 ריבאונדים, 6.1 אסיסטים ו-3.8 חטיפות למשחק. אף על פי שהיווה חלק מסגל הקבוצה הבוגרת לאורך מרבית העונה מיעט לשחק ושותף לדקות מעטות בלבד במפעלים השונים.

ביולי 2020 זכה אבדיה ביחד עם מכבי תל אביב באליפות המדינה ה-54 שלה בהיסטוריה, והשלישית שלו בתור שחקן במועדון. בנוסף זכה אבדיה בתואר שחקן העונה של ליגת העל בכדורסל, ובכך היה ל-MVP הצעיר ביותר בתולדות הליגה הישראלית.

=== וושינגטון ויזארדס (2020 – 2024) ===
בתום עונת 2019/20 נסע אבדיה לארצות הברית במטרה להיבחר בדראפט ה-NBA לקראת עונת 2020/2021 ב-NBA. ב-18 בנובמבר 2020 נבחר אבדיה במקום התשיעי בדראפט ה-NBA על ידי וושינגטון ויזארדס,<ref></ref><ref></ref><ref></ref> ובכך הפך לשחקן הכדורסל הישראלי הראשון שנבחר בלוטרי של דראפט ה-NBA, ולשחקן הבין-לאומי השני באותו דראפט לאחר שקיליאן הייז הצרפתי נבחר שני מקומות לפניו.

במשחקו הראשון ב-14 בדצמבר 2020, קלע 15 נקודות ב-100% מהשדה בהפסד קבוצתו מול ברוקלין נטס ובמשחקו הרשמי הראשון ב-NBA, ב-23 בדצמבר 2020, קלע 7 נקודות ואסף 4 ריבאונדים בהפסד קבוצתו מול פילדלפיה 76'. ב-3 במרץ 2021 נבחר דני למשחק ה-"Rising Stars Challenge" (אנ'), אך המשחק לא התקיים בגלל צמצום האולסטאר ליום אחד. ב-2 באפריל סיים עם דאבל דאבל ראשון בקריירה (11 נקודות ו-10 ריבאונדים), בהפסד קבוצתו לדטרויט פיסטונס. ב-22 באפריל 2021 נפצע בקרסול בניצחון של קבוצתו על גולדן סטייט ווריורס, וסיים את העונה הסדירה.

במהלך פגרת הקיץ לקראת עונת 2021/2022 ב-NBA הוחלט שאבדיה לא ישחק עבור הוויזארדס בליגת הקיץ של ה-NBA על מנת שיתחזק גופנית ומנטלית, לא ייפצע שוב, וישמור על כשירות לעונה הקרובה בפרט ולהמשך הקריירה בכלל.

ב-16 במרץ 2022, במשחק מול דנבר, קבע אבדיה שיא עונתי לאחר שסיים את המשחק עם 19 נקודות והוסיף 7 כדורים חוזרים ו-3 אסיסטים.
ב-26 במרץ 2022 קבע אבדיה שיא קריירה חדש של 21 נקודות, בניצחון 97:100 מול דטרויט פיסטונס, והוסיף 10 כדורים חוזרים ו-4 אסיסטים. את עונת 21/22 סיים אבדיה כאחד מתוך חמישה שחקנים בלבד ששיחקו את כל 82 המשחקים בעונה הסדירה.

ב-12 בינואר 2023 קבע שיא אישי של 20 ריבאונדים בניצחון קבוצתו על שיקגו בולס.
ב-30 בינואר 2023 קבע שיא קריירה חדש, כשקלע 25 נקודות בניצחון 127:106 מול סן אנטוניו ספרס.

יומים לפני תחילת עונתו הרביעית בקבוצה סיכם על חוזה של 55 מיליון דולר לארבע שנים שייכנס לתוקפו בקיץ 2024. וושינגטון חוותה את העונה הגרועה בתולדותיה כשניצחה רק 15 משחקים במהלך העונה, אך אבדיה הציג שיפור ניכר כמעט בכל עמודה סטטיסטית: הוא שיפר את ממוצע הנקודות בלמעלה מ-5 נקודות למשחק, אחוזי הקליעה מהשדה, ריבאונדים ואסיסטים. במהלך העונה השיג 18 פעמים דאבל-דאבל וקבע שיא קריירה חדש של 43 נקודות במשחק ההפסד לניו אורלינס פליקנס. בסיום העונה דורג במקום השישי בהצבעה לתואר השחקן המשתפר של העונה.
=== פורטלנד טרייל בלייזרס (מ-2024) ===
ב-27 ביוני 2024 עבר במסגרת טרייד לקבוצת פורטלנד טרייל בלייזרס, בתמורה לשחקן מלקולם ברוגדון, הבחירה ה-14 בדראפט 2024, בחירת סיבוב ראשון ב-2029 ובחירות סיבוב שני ב־2028 וב-2030.<ref>https://www.nba.com/news/wizards-blazers-trade-avdija-brogdon</ref>

ב-7 ביולי 2024 פרסמה פורטלנד כי דני אבדיה ימשיך ללבוש את גופיה מספר 8 אצלה כפי שלבש בעונה האחרונה במדי וושינגטון.

== קריירת נבחרות ==
ב-2017 שיחק אבדיה באליפות אירופה לנבחרות קדטים תוך כדי שהוא מציג את מדד היעילות הגבוה באירופה עם נתונים של 15.3 נקודות, 12.6 ריבאונדים, 5.3 אסיסטים, 2.1 חטיפות וחסימה למשחק.

ביולי 2018 זכה עם נבחרת ישראל עד גיל 20 (נבחרת העתודה) באליפות אירופה היסטורית ונבחר לחמישייה של הטורניר, יחד עם עמיתו לנבחרת ולקבוצה יובל זוסמן, שנבחר ל-MVP של הטורניר. באותה שנה השתתף במחנה האירופי של "כדורסל ללא גבולות" שנערך על ידי פיב"א וה-NBA, וזכה בתואר השחקן המצטיין שלו.

ביולי 2019, גברה נבחרת העתודה 92–84 על נבחרת ספרד בגמר אליפות אירופה בישראל עד גיל 20, אשר עמה זכה אבדיה באליפות בפעם השנייה ברציפות. הוא נבחר לחמישיית הטורניר (ביחד עם עמיתו לנבחרת ים מדר) ול-MVP של הטורניר, עם ממוצעים של 18.4 נקודות, 8.3 ריבאונדים, 5.3 אסיסטים, 2.4 חסימות ו-2.1 חטיפות למשחק.

ב-2020 זומן דני אבדיה לסגל הנבחרת הבוגרת של ישראל.

בשנת 2022 שיחק דני עם נבחרת ישראל הבוגרת ביורובאסקט 2022. במשחקו הראשון ביורובאסט נגד נבחרת פינלנד שבו ניצחה ישראל 87:89 בהארכה, קלע דני 23 נקודות, 15 ריבאונדים, סל ניצחון וביחד עם שמירה מעולה על לאורי מארקנן נבחר למצטיין המשחק.<ref></ref> במשחקו השני קלע 21 נקודות וניצח עם הנבחרת הישראלית 67:74 את נבחרת הולנד.<ref></ref> במשחקו השלישי נגד נבחרת פולין קלע רק 3 נקודות, והפולנים ניצחו 85:76.<ref></ref> נגד נבחרת סרביה קלע אבדיה 14 נקודות, אך הנבחרת הפסידה 89:78.<ref></ref> במשחקו האחרון בנבחרת ישראל ביורובאסקט 2022, סיפק דאבל-דאבל של 12 נקודות ו-11 אסיסטים, אך הפסידה 88:77 לנבחרת צ'כיה והודחה מהטורניר.<ref></ref>

==תארים==
===קבוצתיים===
*אליפות המדינה (3) – מכבי תל אביב 2017/2018, 2018/2019, 2019/2020
*אליפות המדינה (נוער) (2) מכבי תל אביב – 2016/2017, 2017/2018
*אליפות אירופה עד גיל 20 (2) – נבחרת ישראל עד גיל 20 – 2018, 2019
*אליפות העולם לתיכונים – תיכון חדש תל אביב – 2019
*אליפות ליגת העל לתיכונים – תיכון חדש תל אביב – 2018/2019

===אישיים===
*השחקן המצטיין של טורניר אליפות אירופה עד גיל 20 – 2019
*השחקן המצטיין של טורניר כדורסל ללא גבולות האירופי. (באוגוסט 2018)
*השחקן המצטיין של טורניר כדורסל ללא גבולות העולמי. (בפברואר 2019)
* השחקן הראשון בהיסטוריה של הפרויקט לזכות בתואר השחקן המצטיין בשני המחנות: האירופאי והבין-לאומי. (מחנה קיץ של "כדורסל ללא גבולות") (בפברואר 2019)
*חמישיית הטורניר של אליפות אירופה עד גיל 20 (2) – 2018, 2019
*חמישיית הטורניר יורוליג לנוער עד גיל 18 – 2019
* חמישיית העונה של ליגת העל <small>(2020)</small>
*שחקן העונה של ליגת העל בכדורסל – 2020 (2 זכיות MVP :MVP כלל השחקנים בליגה, ו-MVP כלל השחקנים הישראלים בליגה בלבד).

שיאים
* MVP העונה הצעיר ביותר בתולדות הליגה הישראלית (ביולי 2020)
* MVP העונה השני בתולדות ליגת העל הישראלית (אחרי ליאור אליהו) הזוכה בדאבל שחקן העונה: MVP כלל השחקנים בליגה, ו-MVP כלל השחקנים הישראלים בליגה בלבד (ביולי 2020).
* השחקן הראשון בהיסטוריה של הפרויקט "כדורסל ללא גבולות" הזוכה בתואר השחקן המצטיין בשני המחנות: האירופאי והבין-לאומי. (מחנה קיץ של "כדורסל ללא גבולות") (בפברואר 2019)
* שיאים ב־NBA
* 43 נקודות
* 20 ריבאונדים
* 10 אסיסטים
* 6 שלשות
* אחד מבין חמישה שחקנים בעונת 2021/2022 ששיחקו 82 משחקים

==סטטיסטיקות הקריירה==
===בליגת העל הישראלית===
{| class="wikitable sortable" style="font-size:95%; text-align:right;"
! עונה !! קבוצה !! משחקים !! חמישייה !! דקות !! אחוזים מהשדה !! אחוזים לשלוש !! אחוזים מהעונשין !! ריבאונדים !! אסיסטים !! חטיפות !! חסימות !! נקודות
|-
| 
| מכבי תל אביב
| 3 || 0 || 1.5 || 0.000 || 0.000 || 0.500 || 0.0 || 0.3 || 0.0 || 0.0 || 0.3
|- style="background-color: #EFEFEF;"
| 
| מכבי תל אביב
| 33 || 1 || 9.0 || 0.487 || 0.289 || 0.333 || 1.6 || 0.6 || 0.3 || 0.2 || 2.9
|-
| 
| מכבי תל אביב
| 33 || 21 || 27.6 || 0.526 || 0.353 || 0.594 || 6.3 || 2.7 || 0.9 || 1.0 || 12.9
|- style="background-color:#80BFFF; " class="sortbottom"
| colspan="2"| 
| 69 || 22 || 17.6 || 0.514 || 0.328 || 0.541 || 3.8 || 1.6 || 0.6 || 0.6 || 7.6
|}

===ביורוליג===
{| class="wikitable sortable" style="font-size:95%; text-align:right;"
! עונה !! קבוצה !! משחקים !! חמישייה !! דקות !! אחוזים מהשדה !! אחוזים לשלוש !!אחוזים מהעונשין !! ריבאונדים !! אסיסטים !! חטיפות !! חסימות !! נקודות
|-
| 
| מכבי תל אביב
| 8 || 0 || 6.4 || 0.444 || 0.500 || 1.000 || 1.5 || 0.3 || 0.1 || 0.0 || 3.9
|- style="background-color: #EFEFEF;"
| 
| מכבי תל אביב
| 26 || 5 || 14.3 || 0.436 || 0.277 || 0.556 || 2.6 || 1.2 || 0.4 || 0.2 || 4.0
|- style="background-color:#80BFFF; " class="sortbottom"
| colspan="2"| 
| 34 || 5 || 12.4|| 0.438 || 0.316 || 0.600 || 2.4 || 0.9 || 0.3 || 0.2 || 4.0
|}

=== בעונה הסדירה של ה-NBA ===
{| class="wikitable sortable" style="font-size:95%; text-align:right;"
! עונה !! קבוצה !! משחקים !! חמישייה !! דקות !! אחוזים מהשדה !! אחוזים לשלוש !!אחוזים מהעונשין !! ריבאונדים !! אסיסטים !! חטיפות !! חסימות !! נקודות
|-
| 2020/2021
| וושינגטון
| 54 || 32|| 23.3 || 0.417 || 0.315 || 0.644 || 4.9 || 1.2 || 0.6 || 0.3 ||6.3
|- style="background-color: #EFEFEF;"
|2021/2022
|וושינגטון
| 82 || 8 || 24.2 || 0.432 || 0.317 || 0.757 || 5.2 || 2.0 || 0.7 || 0.5 || 8.4
|-
| 2022/2023
| וושינגטון
| 76 || 40 || 26.6 || 0.437 || 0.297 || 0.739 || 6.4 || 2.8 || 0.9 || 0.4 || 9.2
|- style="background-color: #EFEFEF;"
| 2023/2024
| וושינגטון
| 75 || 75 || 30.1 || 0.506 || 0.374 || 0.739 || 7.2 || 3.8 || 0.8 || 0.5|| 14.7
|- style="background-color:#80BFFF; " class="sortbottom"
| colspan="2"| 
| 287 || 155 || 26.2 || 0.457 || 0.327 || 0.737 || 6.0 || 2.5 || 0.8 || 0.4 || 9.8
|}

==קישורים חיצוניים==

* 
* 
* 
* 
* 
* 
* 
* 
* 
* 
* 

==הערות שוליים==

קטגוריה:בוגרי תיכון חדש
קטגוריה:ספורטאים יהודים סרבים
קטגוריה:כדורסלנים סרבים
קטגוריה:כדורסלנים ישראלים
קטגוריה:כדורסלני מכבי תל אביב
קטגוריה:כדורסלני וושינגטון ויזארדס
קטגוריה:כדורסלני נבחרת ישראל
קטגוריה:הרצליה: כדורסלנים
קטגוריה:בחירות דראפט של וושינגטון ויזארדס
קטגוריה:פורבס 30Under30: ישראל
קטגוריה:שחקנים יהודים ב-NBA
קטגוריה:כדורסלנים ישראלים בליגת ה-NBA
קטגוריה:אישים ממוצא יוגוסלבי
קטגוריה:אישים ממוצא קוסובני
קטגוריה:אישים ממוצא סרבי
קטגוריה:כדורסלני פורטלנד טרייל בלייזרס
קטגוריה:ישראלים שנולדו ב-2001